Diari Oficial de la Generalitat Valenciana


Sumari del DOGV 4576, del 29-08-2003 (2003/9657)

ORDE de 29 de juliol del 2003, de la Conselleria de Cultura, Educació i Esport, per la qual es convoquen els XXII Jocs Esportius de la Comunitat Valenciana, per a xiquets i jóvens en edat escolar i s'aproven les bases per les quals es regiran estos.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9657


Data del document
:   29-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * esport
    * xiquet
    * jove
    * espectacle esportiu

ORDE de 29 de juliol del 2003, de la Conselleria de Cultura, Educació i Esport, per la qual es convoquen els XXII Jocs Esportius de la Comunitat Valenciana, per a xiquets i jóvens en edat escolar i s'aproven les bases per les quals es regiran estos. [2003/9657]
  
D'acord amb el que disposa l'Estatut d'Autonomia de la Comunitat Valenciana, en l'article 31.28, l'esport és competència exclusiva de la Generalitat Valenciana.
  
La Llei 4/1993 de la Generalitat Valenciana, de l'Esport a la Comunitat Valenciana, establix com un dels principis rectors que han de presidir l'actuació de les administracions públiques garantir la pràctica esportiva com a factor que millora la salut, augmenta la qualitat de vida i el benestar social, i contribuïx a la formació i desenrotllament integral de la persona (Art. 2.c). A més, esta norma atribuïx a l'administració esportiva i educativa de la Generalitat l'obligació de vetlar perquè l'ensenyança física i esportiva en els centres escolars es convertisquen en una autèntica educació física i esportiva encaminada a l'educació integral de la persona, corresponent a l'administració de la Generalitat Valenciana atorgar el suport a les activitats esportives d'àmbit escolar.
  
Així mateix, entre les línies generals d'actuació de la Generalitat Valenciana que s'establixen en l'article 3 de la Llei 4/1993, està «la coordinació d'actuacions administratives en matèria d'esport, turisme i oci amb vista a un major desenrotllament d'estos a la Comunitat Valenciana».
  
Els Jocs Esportius de la Comunitat Valenciana proposen una adaptació del fenomen competitiu servint com a complement a la mateixa activitat esportiva que realitzen els jóvens en edat escolar a través de les diferents entitats, i preveient els valors formatius i constructors de la personalitat que han de considerar-se en estes edats.
  
Així mateix han de comprendre trobades esportives que faciliten la pràctica esportiva dels discapacitats físics, psíquics, i sensorials, adaptant l'activitat quan siga convenient.
  
En l'organització dels Jocs Esportius de la Comunitat Valenciana col·laboraran diputacions provincials, ajuntaments i federacions esportives dins dels seus respectius àmbits d'actuació i competències.
  
Per tot això, a proposta de la Secretaria Autonòmica d'Esport, fent ús de les facultats que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Apartat únic
  
Convocar els XXII Jocs Esportius de la Comunitat Valenciana i aprovar les bases que els regiran, que figuren en l'annex de la present orde.
  
DISPOSICIONS FINALS
  
Primera
  
S'autoritza el secretari autonòmic d'Esport per a dictar tots els actes i resolucions que siguen necessaris per a l'execució de la present orde, així com per a interpretar, desplegar i modificar les bases que se citen en l'annex adjunt, quan les circumstàncies així ho aconsellen per a l'adequat desenrotllament i organització de l'activitat.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
De conformitat amb el que estabixen els articles 107,116, i 117 de la Llei de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció Contenciosa Administrativa la present orde que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 29 de juliol de 2003
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Bases generals
  
1. Participants
  
Els Jocs Esportius de la Comunitat Valenciana es planifiquen per a xiquets i jóvens en les primeres etapes d'aprenentatge i pràctica esportiva, nascuts/udes des de l'1 de gener de 1985 fins al 31 de desembre de 1997.
  
Per a poder participar-hi, caldrà formalitzar la inscripció a través d'un centre educatiu, club esportiu o qualsevol entitat pública o privada legalment constituïda, segons categories expressades en la base 3 i d'acord amb les bases de competició de l'esport de què es tracte. Per a la participació en la competició d'àmbit provincial i autonòmic, els ajuntaments es responsabilitzaran, quant al compliment d'estes bases, dels equips designats per ells i que procedisquen del seu àmbit d'actuació.
  
Així mateix, en el cas de participants amb discapacitats físiques, psíquiques i sensorials, es programaran jornades esportives adaptades a les característiques dels esportistes, instal·lacions i material, d'acord amb una planificació realitzada conjuntament amb les entitats i les federacions d'Esports Adaptats i esports per a persones amb discapacitat psíquica de la Comunitat Valenciana.
  
2. Organització
  
Els XXII Jocs Esportius de la Comunitat Valenciana es faran des de setembre del 2003 fins a juliol del 2004. En aquelles modalitats esportives que, per les seues característiques especials, hi haja variació sobre els mesos citats, es reflectirà en les bases de competició corresponent. Per a l'organització i control dels mencionats Jocs es constituiran les comissions següents:
  
2.1. La Comissió Autonòmica, integrada per les següents institucions o òrgans: La Secretaria Autonòmica d'Esport, les diputacions provincials d'Alacant, Castelló i València, la Federació Valenciana de Municipis i Províncies, les direccions territorials de Cultura, Educació i Esport d'Alacant, Castelló i València, els ajuntaments d'Alacant, Castelló i València i tres federacions esportives designades pel secretari autonòmic d'Esport, actuant com a secretari de la Comissió el cap de la Secció d'Extensió Esportiva de la Secretaria Autonòmica d'Esport.
  
Cada una de les institucions o òrgans que componen la Comissió designaran la persona que els represente, així com un substitut per als casos d'absència, malaltia o qualsevol altra causa justificada que impedisca a aquells assistir a les reunions que es convoquen.
  
La Comissió Autonòmica estarà presidida pel titular de la Secretaria Autonòmica d'Esport i tindrà la seu on la tinga aquell òrgan.
  
2.2. Comissions tècniques.
  
2.2.1. Comissió Tècnica Autonòmica integrada per representants de cada una de les institucions que conformen la Comissió Autonòmica, i que serà l'encarregada del desenrotllament de l'activitat en el seu àmbit de competència.
  
Cada una de les institucions o òrgans que componen la Comissió designaran la persona que els represente, així com un substitut per als casos d'absència, malaltia o qualsevol altra causa justificada que impedisca a aquells assistir a les reunions que es convoquen.
  
La Comissió Tècnica Autonòmica tindrà la seu en la Secretaria Autonòmica d'Esport.
  
2.2.2. Comissions tècniques provincials a Alacant, Castelló i València, integrades per representants de la Direcció Territorial de Cultura, Educació i Esport, i representants de les federacions esportives implicades en els Jocs Esportius de la Comunitat Valenciana, actuant com a presidents d'estes un funcionari de la Secció d'Esports que serà designat pel director territorial de Cultura, Educació i Esport respectiu.
  
Cada una de les institucions o òrgans que componen la Comissió designaran la persona que els represente, així com un substitut per als casos d'absència, malaltia o qualsevol altra causa justificada que impedisca a aquells assistir a les reunions que es convoquen.
  
Les comissions tècniques provincials tindran la seu en la Secció d'Esports de cada Direcció Territorial de Cultura, Educació i Esport d'Alacant, Castelló i València.
  
2.3. Les comissions autonòmiques i les comissions tècniques s'ajustaran en el seu funcionament al que disposa la Llei 30/1992 de Règim Jurídic de les Administracions Públiques i del Procediment Administratiu Comú.
  
3. Categories
  
3.1. Les categories seran les següents:
  
Categories Nascuts en anys
  
Prebenjamí masculina femenina i mixta 1996/ 1.997
  
Benjamí masculina femenina i mixta 1994/1995
  
Aleví masculina femenina i mixta 1992/1993
  
Infantil masculina i femenina 1990/1991
  
Cadet masculina i femenina 1988/1989
  
Juvenil masculina i femenina 1985/1986/1987
  
3.2. Prebenjamí. En esta categoria es disputarà únicament la modalitat «multiesport» segons la definició del punt 5.1.4, presentant els ajuntaments el projecte de l'activitat d'acord amb el punt 6.1.1 de les presents bases.
  
3.3. Benjamí. Es programarà únicament competició municipal.
  
3.4. Aleví. Es programarà competició municipal i provincial. En la competició provincial, la categoria aleví serà exclusivament masculina i femenina, entenent que els equips mixtos classificats s'integraran en la competició masculina.
  
En estes tres categories (prebenjamí, benjamí i aleví), es podran programar trobades esportives fins a l'àmbit provincial en la modalitat de multiesport, d'acord amb el punt 5.1.4.
  
3.5. Infantil i cadet. Es programarà en un àmbit de competició municipal, provincial i autonòmic, sempre que es complisquen els mínims establits.
  
3.6. Juvenil. Es programarà en l'àmbit de competició municipal i intermunicipal, exclusivament per a esportistes que no tinguen en la mateixa temporada llicència federada en el mateix esport.
  
3.7. Excepcionalment, i donades les especials característiques d'alguns esports, les categories podran variar quant a sexes i any de naixement reflectint-se així en les bases de competició específiques de cada esport.
  
4. Nivell de competició
  
4.1. Nivell únic. La competició s'estructura dins d'un nivell únic de competició per a totes les modalitats esportives.
  
Exclusivament, en els següents esports i categories, al formalitzar la inscripció es preveurà la possibilitat de participació entre dos nivells de competició: Nivell de Promoció i Nivell d'Iniciació al Rendiment.
  
Basquetbol Infantil i cadet/ masculí i femení
  
Handbol Infantil i cadet/ masculí i femení
  
Voleibol Infantil i cadet/ masculí i femení
  
4.1.1. Nivell de Promoció: Dirigit a entitats que pretenguen una activitat esportiva amb un objectiu més participatiu, formatiu i promocional. Esta activitat serà preferentment d'àmbit provincial. Excepcionalment en determinades modalitats esportives, amb l'estudi previ de la Comissió Tècnica Autonòmica, l'activitat esportiva podria tindre un àmbit autonòmic.
  
4.1.2. Nivell d'Iniciació al Rendiment. Amb un objectiu més competitiu que el de promoció, més adaptat pel seu nivell i organització a clubs, associacions esportives i centres educatius que pel seu nivell i estructura organitzativa així ho aconsellen.
  
L'adscripció a este nivell estarà condicionada a criteris tècnics establits entre les federacions esportives implicades i la Secretaria Autonòmica d'Esport, admetent-se un màxim de 2 grups amb una composició aproximada de 12 equips en cada una de les categories existents. D'este nivell s'obtindran els representants per a les fases nacionals de categoria cadet i infantil segons el que preveuen les presents bases i la normativa que dicte l'organisme que els convoque.
  
4.2. Excepcionalment, quan la inscripció en el nivell d'iniciació al rendiment siga considerada insuficient per la Comissió Tècnica Autonòmica, i als efectes de designar el representant per als campionats d'Espanya, es podran disputar eliminatòries amb els equips finalistes en el nivell de promoció.
  
En la modalitat de Futbol-11, de comú acord amb la federació, s'establirà un sistema de competició regulat en les bases de competició corresponents, de les quals s'obtindran els equips participants en la fase final autonòmica. D'esta fase final autonòmica, s'obtindran els representants que es determinen per als campionats d'Espanya de categoria cadet.
  
En futbol sala, i atés que la Federació de Futbol de la Comunitat Valenciana com a competent en esta modalitat, organitza una competició de rendiment. La competició en els Jocs Esportius de la Comunitat Valenciana tindrà el nivell de promoció, i podrà arribar a l'àmbit autonòmic. Excepcionalment, a efectes de determinar els equips que representen la Comunitat en els corresponents campionats d'Espanya de categoria infantil i cadet, es podran establir les eliminatòries corresponents entre equips participants en la competició de rendiment organitzada per la federació, i els equips que es determinen que participen en els Jocs Esportius en el nivell de promoció.
  
En el nivell de promoció de futbol sala, en totes les categories, no podran inscriure's jugadors que posseïsquen llicència federativa en qualsevol modalitat de futbol per a la temporada 2003/2004.
  
4.3. En el cas de discapacitats físics, psíquics i sensorials, els esports, categories, nivells, fases de competició i calendari es determinaran en funció de les inscripcions que es realitzen, així com les necessitats dels practicants.
  
4.4. Les bases específiques de competició de cada una de les modalitats esportives s'establiran per la Comissió Tècnica Autonòmica de comú acord amb la federació esportiva corresponent. En les bases específiques es detallen els aspectes normatius genèrics pel qual es regix la competició en cada una de les modalitats esportives. Estes bases estaran a disposició dels interessats en les direccions territorials d'Alacant, Castelló i València, i en les seus de les corresponents federacions autonòmiques. La inscripció en els Jocs Esportius, suposa l'acceptació d'esta orde i la seua normativa general, a més del coneixement i acceptació de les bases de competició de la modalitat esportiva en què es trobe inscrit per a la present convocatòria.
  
4.5. Un esportista no podrà participar en més d'una competició dels Jocs Esportius de la Comunitat Valenciana en el mateix dia.
  
5. Àmbit de la competició
  
Els XXII Jocs Esportius de la Comunitat Valenciana s'estructuren en els següents àmbits de competició.
  
5.1. Àmbit municipal i intermunicipal.
  
5.1.1. Competicions i trobades municipals: organitzades pels corresponents ajuntaments per a les categories prebenjamí, benjamí, aleví, infantil, cadet i juvenil. Els ajuntaments decidiran les modalitats esportives i categories que organitzen segons la demanda esportiva.
  
Els ajuntaments informaran per escrit i d'acord amb la base 6 de les inscripcions que registren, així com de les fases de competició organitzades, a la Direcció Territorial corresponent. S'entén com a fase municipal aquella que comporta una celebració de trobades o competició esportiva periòdica i de duració prolongada.
  
5.1.2. Competicions i trobades intermunicipals. Els ajuntaments, mancomunitats o qualsevol institució pública supramunicipal podran ser organitzadores de competicions que acullen participants de diversos municipis.
  
Els equips d'aquelles entitats que, a pesar que en la seua localitat s'organitza competició municipal, desitgen jugar des d'un principi en un altre àmbit de competició, perquè la competició municipal no s'ajusta a les seues necessitats competitives, podran sol·licitar-ho a través del seu ajuntament a la corresponent Comissió Tècnica Provincial, que serà la que decidisca en última instància la conveniència de participar en l'àmbit de competició sol·licitat.
  
5.1.3. De les competicions municipals i intermunicipals classificaran per a la competició provincial segons el barem següent:
  
Nre. d'equips per esport i
  
categoria en competició Inscripció màxima per a
  
municipal o intermunicipal Competició Provincial
  
 9-27 2
  
 96-92 4
  
 18 o més 3
  
Les institucions públiques organitzadores comunicaran els equips classificats a la Secció d'Esports de la Direcció Territorial de Cultura, Educació i Esport corresponent, que marcarà el termini màxim de presentació d'estos.
  
5.1.4. En l'àmbit municipal o intermunicipal en les categories prebenjamí, benjamí i aleví, donades les característiques especials del desenrotllament evolutiu dels xiquets/tes pertanyents a estes edats; els ajuntaments o les institucions públiques supramunicipals en el marc de les seues competències, podran introduir el «multiesport» com a modalitat esportiva adaptada, basada en la pràctica de diversos esports amb caràcter individual i col·lectiu, adequant les normes i les característiques de joc a les necessitats de les edats, amb l'objecte d'evitar una especialització esportiva precoç. La introducció d'esta modalitat pels ajuntaments o les institucions públiques supramunicipals, no tindrà, en cap cas, caràcter normatiu per part de la Secretaria Autonòmica d'Esport.
  
5.2. Àmbit Provincial: Serà organitzat per les comissions tècniques provincials. En funció de les distintes modalitats esportives i les inscripcions per categories que s'hi registren, s'estructura en:
  
Competicions provincials: (per a aleví, infantil i cadet) Organitzades directament per les comissions tècniques provincials, per a aquelles modalitats i categories que dins del seu àmbit hagen comptat amb suficient participació tant per als que no s'han integrat en competició municipal, com per als classificats en estes.
  
5.3. Àmbit autonòmic (per a infantil i cadet). Serà organitzat per la Comissió Tècnica Autonòmica, per als esportistes i equips classificats de les competicions provincials en funció del barem arreplegat en les bases de competició específiques de cada modalitat esportiva. En les modalitats de basquetbol, handbol i voleibol, únicament podran participar en àmbit autonòmic aquells equips del nivell d'iniciació al rendiment, excepte el que preveu el punt 4.2.
  
En modalitats individuals caldrà que hi haja un mínim de cinquanta inscripcions pertanyents almenys a sis entitats diferents.
  
Es podran realitzar campionats autonòmics de modalitats esportives que no complisquen els requisits exposats en el paràgraf anterior, quan la Comissió Tècnica Autonòmica ho considere oportú pel seu interés social i de promoció esportiva.
  
5.4. Campionats d'Espanya. D'acord amb les classificacions autonòmiques s'extrauran els representants en els campionats nacionals. Els equips representatius en fases nacionals cadets i infantils, estaran subjectes a la normativa que dictamine el Consell Superior d'Esports quant als requisits de participació i documentació.
  
6. Inscripcions i documentació
  
6.1. Inscripcions.
  
6.1.1. Per a poder participar-hi l'entitat interessada haurà de formalitzar la inscripció, presentant la documentació següent:
  
- Full d'inscripció en els Jocs Esportius de la Comunitat Valenciana, omplida en tots els seus apartats, presentant un de diferent per cada equip i per cada categoria en què se sol·licite la inscripció. En este full s'haurà d'especificar el nom, cognoms i el número del DNI o passaport individual de cada un dels esportistes de les categories infantil, cadet i juvenil. En el cas de la resta de les categories (prebenjamí, benjamí, aleví) s'haurà d'especificar el nom, cognoms i el número del DNI de l'esportista, o número de la Seguretat Social del pare/mare o tutor dels esportistes (assenyalant només els esportistes que puguen omplir tots els apartats).
  
- Llicència dels Jocs Esportius de la Comunitat Valenciana, que serà proporcionada en els llocs d'inscripció que es determina en el punt 6.1.2.
  
- En la categoria prebenjamí, els ajuntaments que desitgen organitzar la modalitat de multiesport, hauran de presentar, abans de la inscripció, el projecte de l'activitat a realitzar en la Secció d'Esports de la Direcció Territorial de Cultura, Educació i Esport corresponent de la seua província.
  
L'entitat que no presente la documentació prevista en este apartat no podrà participar en la present edició dels Jocs Esportius de la Comunitat Valenciana.
  
6.1.2. Esports col·lectius. Es podran formalitzar inscripcions en els terminis i llocs arreplegats en el quadro següent:
  
6.1.3. Esports individuals. En les modalitats esportives de caràcter individual les inscripcions es realitzaran, com a mínim, amb vint (20) dies d'antelació a la celebració de la primera competició. Les inscripcions hauran de realitzar-se en els ajuntaments dins del termini estipulat, els quals, al seu torn, les remetran a la Secció d'Esports de la corresponent Direcció Territorial de Cultura, Educació i Esport.
  
6.1.4. Cada ajuntament enviarà a la Secció d'Esports de la Direcció Territorial de Cultura, Educació i Esport de la seua província, almenys quinze (15) dies abans del començament de les activitats i amb data límit el 17 d'octubre del 2003, degudament diligenciada, la documentació següent:
  
- Dos còpies de cada un dels fulls d'inscripció dels Jocs Esportius de la Comunitat Valenciana que s'hagen presentat en l'ajuntament.
  
- Calendari de la competició municipal en el cas que s'organitzen.
  
- Relació dels esports i equips en què no es puga organitzar una competició en categoria aleví, infantil i cadet, i, si és procedent, els equips que a pesar de tindre competició municipal sol·liciten jugar en un altre àmbit de competició.
  
- D'estos tres documents es quedarà una còpia l'ajuntament. Les entitats inscrites guardaran una còpia del full d'inscripció dels Jocs Esportius de la Comunitat Valenciana que presenten.
  
- Els ajuntaments que en la data indicada no remeten la documentació sol·licitada, s'entendrà que no participen en la present edició dels Jocs Esportius de la Comunitat Valenciana, per la qual cosa la Generalitat Valenciana no assumirà cap responsabilitat econòmica i tècnica derivada d'organització de la fase municipal.
  
6.1.5. En la modalitat de Futbol-11, amb caràcter general, la inscripció es realitzarà en la Federació de Futbol de la Comunitat Valenciana, d'acord amb la reglamentació d'esta. Excepcionalment, els equips que així ho desitgen, podran inscriure's en els corresponents ajuntaments que podran organitzar la corresponent fase municipal finalitzant en este àmbit la competició.
  
6.1.6. En la modalitat de futbol sala, en el nivell de rendiment organitzat per la federació, la inscripció es realitzarà en la Federació de Futbol de la Comunitat Valenciana, segons els terminis que establisca, i d'acord amb la reglamentació d'esta. Les entitats que participen en el nivell de promoció de futbol sala, en el marc dels Jocs Esportius de la Comunitat Valenciana, la inscripció es realitzarà en els ajuntaments amb data límit de 10 d'octubre del 2003, presentant la documentació que s'assenyala en el punt 6.1.1.
  
6.2. Documentació
  
6.2.1. En les trobades dels Jocs Esportius, segons l'àmbit de competició, correspondrà presentar la documentació següent:
  
Àmbit de competició municipal i intermunicipal
  
- Full d'inscripció dels Jocs Esportius de la Comunitat Valenciana.
  
- Llicència dels Jocs Esportius de la Comunitat Valenciana
  
Àmbit de competició provincial
  
- Full d'inscripció dels Jocs Esportius de la Comunitat Valenciana.
  
- Llicència dels Jocs Esportius de la Comunitat Valenciana validada per les seccions d'esports de les direccions territorials de Cultura, Educació i Esport, segons s'estipula en el punt 6.2.2.
  
Àmbit de competició autonòmic
  
- Full d'inscripció dels Jocs Esportius de la Comunitat Valenciana
  
- Llicència dels Jocs Esportius de la Comunitat Valenciana validada per les seccions d'esports de les direccions territorials de Cultura, Educació i Esport, segons s'estipula en el punt 6.2.2.i 6.2.3.
  
6.2.2. Els esportistes de categoria infantil i cadet que s'incorporen a la competició d'àmbit provincial, segons el que establix el punt 5.2, hauran de validar en les corresponents seccions d'esports de les direccions territorials de Cultura, Educació i Esport les llicències esportives. Per a això hauran de presentar el full d'inscripció dels Jocs Esportius de la Comunitat Valenciana i documents originals o fotocòpies cotejades del DNI o passaport individual (els estrangers, passaport individual o targeta de resident). Un mateix esportista no podrà diligenciar llicències per més d'una entitat en la mateixa modalitat esportiva.
  
6.2.3. Els esportistes que participen en el nivell d'iniciació al rendiment hauran de validar en les corresponents seccions d'esports de les direccions territorials de Cultura, Educació i Esport les llicències esportives abans de la celebració del primer partit que s'establisca en el calendari. Per a això, hauran de presentar el full d'inscripció en els Jocs Esportius de la Comunitat Valenciana i documents originals o fotocòpies cotejades del DNI o passaport individual (els estrangers, passaport individual o targeta de resident).
  
6.2.4. En les finals autonòmiques la documentació obligatòria a presentar serà:
  
- Full d'inscripció en els Jocs Esportius de la Comunitat Valenciana.
  
- Llicència dels Jocs Esportius de la Comunitat Valenciana (validada per la corresponent Secció d'Esports)
  
- Document Nacional d'Identitat o Passaport Individual (els estrangers hauran de presentar passaport individual o targeta de resident). Els documents mencionats hauran de ser els originals.
  
La no presentació d'esta documentació impedirà la participació en les finals autonòmiques del jugador/a no acreditat/ada.
  
6.2.5. - Esta documentació haurà de ser posada a disposició dels àrbitres, jutges, representants federatius i de la Conselleria de Cultura, Educació i Esport, sempre que siga requerida.
  
Excepcionalment, podran diligenciar llicència federada, a més de la llicència dels Jocs Esportius de la Comunitat Valenciana, aquells esportistes que participen en competicions federades de categories superiors a les enunciades en la present normativa.
  
7. Composició dels equips
  
7.1. Composició numèrica dels equips: La composició màxima dels equips serà:
  
En les altres modalitats esportives, el nombre màxim de jugadors vindrà especificat en les bases de competició.
  
En les bases citades s'especificaran, amb l'acord previ amb les federacions esportives corresponents i d'acord amb els reglaments respectius, els requisits per a establir les altes i baixes.
  
La participació d'estrangers en els Jocs Esportius de la Comunitat Valenciana vindrà regulada en les corresponents bases de competició i, si no n'hi ha, pels reglaments de les respectives federacions esportives.
  
8. Assistència sanitària i segurs
  
8.1. La Conselleria de Sanitat prestarà atenció mèdica sanitària, a través dels seus centres i institucions sanitàries, i amb tots els dispositius existents en la xàrcia pública, als esportistes, entrenadores, delegats i organitzadors que sofrisquen qualsevol lesió de caràcter esportiu durant la participació dels Jocs Esportus de la Comunitat Valenciana.
  
Per a poder ser beneficiari de les prestacions mencionades en el paràgraf anterior, s'haurà de formalitzar la corresponent inscripció en els Jocs Esportius de la Comunitat Valenciana convocats per la Conselleria de Cultura, Educació i Esport i disposar de la llicència esportiva dels Jocs Esportius, degudament diligenciada.
  
No obstant això, en aquells supòsits en què el participant lesionat estiga federat, es liquidarà l'import de l'assistència a càrrec de la respectiva mútua esportiva.
  
8.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accident esportiu que puguen sofrir els esportistes, entrenadors, organitzadors i delegats participants en els XXII Jocs Esportius de la Comunitat Valenciana, d'acord amb el Reial Decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen, exceptuant el futbol, que es regirà per la normativa que amb esta finalitat dicte la seua federació esportiva.
  
9. Jornada, camps de joc i material de competició
  
En l'àmbit provincial i autonòmic les jornades per a disputar els partits seran preferentment els dissabtes de 9 a 13 hores, podent-se disputar partits fora d'horari establit, sempre que hi hi haja acord per escrit dels dos equips i amb l'autorització de la comissió corresponent.
  
En les competicions provincials i autonòmica, tots els equips d'esports d'associació que siguen designats per a jugar en casa seran els responsables d'aportar per a cada trobada el material necessari i la instal·lació adequada. Quan es designe un camp de joc neutral, i en la celebració de les finals autonòmiques, cada equip aportarà un baló reglamentari per al desenrotllament d'esta, així com el necessari per al calfament.
  
10. Règim disciplinari
  
Per a resoldre les qüestions suscitades en matèria de disciplina esportiva s'aplicarà el reglament federatiu corresponent, a excepció dels punts que facen referència a sancions econòmiques.
  
Es crearan els següents nivells i àmbits de comité de competició:
  
10.1. Amb caràcter general:
  
- En primera instància:
  
En competicions municipals el comité de competició que estime oportú l'organisme disciplinari que determine cada ajuntament.
  
En competicions, provincials i d'àmbit autonòmic, el comité de competició de la federació corresponent assistit per un responsable federatiu dels Jocs Esportius de la Comunitat Valenciana.
  
- En segona instància:
  
El Comité d'Apel·lació de la Federació corresponent, assistit per un responsable federatiu dels Jocs Esportius de la Comunitat Valenciana.
  
- En tercera i última instància:
  
El Comité Valencià de Disciplina Esportiva, que esgota la via administrativa.
  
10. 2. En les finals per concentració:
  
Quan es tracte d'una final autonòmica per concentració i donada la necessitat de resoldre amb caràcter urgent en els breus terminis que implica este tipus de competició.
  
Per a resoldre en primera instància:
  
- Es constituirà un Comité de Competició Autonòmic integrat per 5 membres del Comité Organitzador de la Final Autonòmica.
  
- El termini d'interposició de recursos serà de dos hores des de la finalització del partit, perquè els interessats realitzen al·legacions i proposen les proves que estimen pertinents.
  
- El Comité de Competició Autonòmic resoldrà transcorregudes 2 hores des de la interposició del recurs.
  
En segona instància:
  
- Es constituirà el Comité d'Apel·lació integrat pel president del Comité Organitzador que el presidirà i per un representant de cada una de les federacions implicades en la concentració, actuant com a secretari un membre del Comité Organitzador.
  
- El termini per a la interposició de recursos davant del Comité d'Apel·lació serà de 2 hores a comptar des que es notifique la resolució del Comité de Competició. Presentat el recurs, el Comité el traslladarà als interessats perquè en les 8 hores següents formulen les corresponents al·legacions, i el Comité resoldrà en les 2 hores següents.